section_heading: Vojna karijera
paragraph_text: U Talijansko-turskom ratu talijanski kontingent je imao 34.000 vojnika raspoređenih u dvije divizije, od kojih je 1., Divizijom Messina, zapovijedao Pecori Giraldi. Međutim, talijanske operacije zbog logističke i taktičke nepripremljenosti nisu išle željenim tijekom što je izazvalo nezadovoljstvo talijanske vlade. Kada je 23. listopada 1911. došlo do pokolja talijanskih vojnika u oazi Sciara Sciat od strane muslimanskih pobunjenika lojalnih Osmanskom Carstvu, za što se smatralo odgovornim Pecori Giraldija, Pecori Giraldi je krajem 1911. odlukom ministra rata povučen iz Libije. Iako je u ožujku 1912. oslobođen odgovornosti, prisiljen je napustiti aktivnu službu, te je 7. ožujka 1912. umirovljen.